Norsk Redaktørforening

Styremøte 2021-02-16 (Teams)

AJ

**Sak 2020-04: Pressens Hus – orientering.**

Sekretariatet gir med dette en oversikt over status for utflytting av Rådhusgaten 17 og innflytting i Pressens hus i Skippergata 22-26, både når det gjelder fremdrift og praktiske spørsmål og når det gjelder økonmiske forhold.

Utflytting fra Rådhusgaten 17:

Vår nåværende leiekontrakt går ut 1. mars. Det betyr at vi tar sikte på overlevering av nøkler til huseier fredag 26. februar. Vi har en tid nå holdt på å rydde kontorer og fellesarealer, og er nå tilsynelatende i rute. Siste «kontordag» blir fredag 19. februar. Da legger vi opp til flytting mandag 22. og ev tirsdag 23. februar og utvasking onsdag 24. og ev torsdag 25. februar. Det gir oss tid til å håndtere ev uforutsette ting i siste fase.

Kostnader knyttet til utflytting:

* Flyttebyrå (Relokator): ca 25.000 kroner (NRs andel)
* Utvasking: ca 5.000 kroner (NRs andel)
* Rehabilitering: ca 40.000 kroner (NRs andel)
* Søppeltaxi: ca kr 20.000 (NRs andel)
* Overføring av NRs arkiv til Riksarkivet: ca 90.000 kroner (NR alene)

Fire av disse fem kulepunktene er det i hovedsak tatt høyde for i budsjettet, under postene 4950 (Prosjekter og utredninger) og konto 6390 (Andre kostnader lokaler).

Det som kom som en overraskelse på oss var kostnadene knyttet til overlevering av arkivet vårt til Riksarkivet. Fra sekretariatets side har det imidlertid ikke vært tvil om at arkivet må bevares. Samtidig har det hele tiden vært klart at det ville bli en altfor omfattende jobb for oss å scanne og systematisere dette selv. Vi har scannet og lagret alle «nøkkeldokumenter», dvs protokoller og referater fra årsmøter, styremøter osv. Store mengder underliggende korrespondanse, samt saksmapper knyttet til enkeltredaksjoner har vi imidlertid ikke hatt mulighet til å håndtere. Derfor har vi engasjert Asta (en stiftelse utgått fra Riksarkivet), som har spesialisert seg på nettopp denne typen oppdrag. Vi nevner for ordens skyld at NP har valgt samme løsning.

Det er mulig at vi klarer å finansiere dette innenfor rammen av kontor 4950. Hvis ikke er det en mulighet å bruke penger fra det overskuddet vi vil få i 2020. Sekretariatet mener uansett det er helt avgjørende at NRs arkivet blir bevart på en ryddig måte og gjort tilgjengelig for dem som vil søke informasjon der.

Innflytting i Pressens hus:

Som styret formodentlig har fått med seg har byggeplassen i Skippergata vært rammet av covid 19-smitte i et omfang som har medført at det blir utsettelser av den planlagte innflyttingen. Etter kontraktene skulle vi overtatt bygget 15. februar. Dette er nå utsatt til etter påske, dvs rundt 15. april, og det er ikke urimelig å påregne ytterligere forsinkelser.

For NR-sekretariatet får ikke dette nødvendigvis så store konsekvenser. Vi flytter i disse dager hele arkivet vårt over til en skyløsning og vil kunne operere tilfredsstillende fra hjemmekontorerer i en periode, slik vi i stor grad har gjort det siste året.

Kostnader knyttet til innflytting:

**Engangkonstnader:**

* Prosjektkostnader så langt på ca kr 65.000.
* Investeringer i utstyr til Pressens hus-delen kr 600.000. Dette er NRs andel av felleskostnadene. Fullmaktsvedtak ble gjort av styret i oktober. Det er tatt høyde for dette på avskrivningene i inneværende års budsjett.
* Nye kontormøbler NR – min 80.000. Vi har bestilt møbler for totalt kr 80.000 ut fra det vi vet vi må ha. Det kan påløpe noe mer, men trolig ikke mye.
* AV-utstyr til NRs eget stille-/møterom ca 50.000 kroner.
* Etablering av brannmur og nettverk – ca kr 10.000 – NRs andel.

Disse utgiftene er det i stor grad tatt høyde for i budsjettet. Det er imidlertid et spørsmål om de skal dekkes overdrift eller aktiveres som investeringer og avskrives. Det siste er det mest naturlige. I så fall vil fordelingen mellom postene for avskrivninger og utgifter til inventar kunne forskyves noe.

**Løpende utgifter:**

De løpende utgiftene knytte til PH vil i stor grad legge inn i husleien for den enkelte. Vi for venter, som tidligere redegjort for, en markert reduksjon av de samlede husleiekostnadene våre, ved flytting til PH. På den annen side vil det påløpe faste kostnader, primært knyttet til driften av Pressens Hus-delen av PH. Vi har inngått avtaler med Insitutt for Journalistikk om kjøp av tjeneste som daglig leder for PH og stillingen er utlyst. I tillegg skal det ansettes en resepsjonist/site manager som skal stå for alt det praktiske knyttet til driften av fellesarealene i første etasje.

Organisasjonene skal ha et møte mandag hvor fordeling av utgifter vil bli diskutert. I tillegg må vi bli enige med NTB om fordelingen av utgifter mellom NTB og organisasjonene.

Forslag til vedtak: Styret tar saken til orientering.